open-index/open-wikipedia-markdown huggingface dataset:
André Lanata

Generál **André Lanata** (* 10. október 1961, Bastia, Francúzsko) je francúzsky vojak a generál. Bol veliteľom francúzskych vzdušných síl. Od septembra 2018 do septembra 2021 bol vrchný veliteľ spojeneckých síl pre transformáciu.

## Životopis
André Lanata je synom Vincenta Lanatu, generála leteckých síl a bývalého veliteľa francúzskych vzdušných síl v rokoch 1991 až 1994. Vyštudoval École de l’air. a Université d'Aix-Marseille. Bojovým pilotom sa stal v roku 1984.

Svoju leteckú kariéru začal v roku 1985 ako pilot Dassault Mirage F1.

### Veliteľ francúzskych vzdušných síl
3. júna 2015 bol kabinetom menovaný za veliteľa francúzskych vzdušných síl a povýšený do hodnosti generála leteckých síl (*général d’armée aérienne*) k 21. septembru 2015. Vystriedal generála Denisa Merciera, vymenovaného za vrchného veliteľa spojeneckých síl pre transformáciu.

### Vrchný veliteľ spojeneckých síl pre transformáciu
30. augusta 2018 skončil vo svojej predošlej funkcii Náčelníka štábu francúzskych vzdušných síl. 13. septembra 2018 bol vymenovaný za vrchného veliteľa spojeneckých síl pre transformáciu s platnosťou na tri roky.

V septembri 2019 v tejto funkcii navštívil Slovensko. Po rokovaní s ministrom obrany Petrom Gajdošom predniesol prednášku o budúcnosti vojenstva v súčasných podmienkach spojenú s diskusiou. Navštívil tiež Centrum výnimočnosti pre oblasť odstaňovania nástražných výbušných prostriedkov v Trenčíne, patriace pod jeho pôsobnosť.

Počas odozvdávacej ceremónie konanej 23. septembra 2021 Lanata odovzdal funkciu. Nástupcom sa stal generál Philippe Lavigne z Francúzskych vzdušných a vesmírnych síl.

## Referencie

## Iné projekty

## Zdroj

Kategória:Francúzski generáli
Kategória:Velitelia Francúzskych vzdušných síl
Kategória:Vrchní velitelia spojeneckých síl pre transformáciu
Kategória:Vojenskí zamestnanci NATO
Kategória:Absolventi École de l’air
Kategória:Príslušníci Francúzskych vzdušných síl
Kategória:Osobnosti z Bastie
Ted Bundy (film)

***Ted Bundy*** je americký kriminálny film režiséra Matthewa Brighta z roku 2002 založený na skutočných udalostiach životného príbehu sériového vraha Teda Bundyho. Film ukazuje motivácie a udalosti vrážd hlavného hrdinu. Titulné role stvárnili Michael Reilly Burke ako *Bundy* a Boti Blissová ako jeho priateľka *Lee*.

Film úplne neodráža skutočnosť, ale objavuje sa v ňom niekoľko zmien, chronologických posunov a nepresností voči realite.
 
## Obsadenie
* Boti Bliss ako Lee
* Steffani Brassová ako Julie
* Michael Reilly Burke ako Ted Bundy
* Eric DaRe ako chalan na večierku
* Tricia Dicksonová ako Barbara Vincennesová (prvá obeť)
* Matt Hoffman ako Arnie
* Zarah Littlová ako Patricia Garberová (obeť)
* Julianna McCarthyová ako profesorka
* Deborah Offnerová ako Beverly
* Melissa Schmidtová ako dievča na večierku
* Jennifer Tisdalová ako dievča
* Michael Santos ako muž v okne
* Meadow Sistoová ako Suzanne Welchová (školská obeť)
* Alison Westová ako Shawn Randallová (obeť z pláže)
* Anna Lee Woosterová ako dievča napadnuté na ulici

## Referencie


## Externé odkazy
* 
* 

## Zdroj

Kategória:Filmy z 2002
Kategória:Kriminálne filmy USA
Kategória:Trilery
Kategória:Životopisné filmy
Kategória:Filmy podľa názvu
Jan Švejdar

Brig gen. Mgr. **Jan Švejdar** (* 21. november 1967, Žacléř) je český policajt, od 2018 do 2022 prezident Polície Českej republiky.

## Policajná kariéra
Do vtedajšieho Zboru národnej bezpečnosti (konkrétne k Pohotovostnému pluku VB) nastúpil v marci 1987, začínal na obvodnom oddelení v Peci pod Sněžkou. V roku 1989 prešiel na *Odbor obecné kriminality* Okresného riaditeľstva Trutnov, ktorému v rokoch 1991 až 1993 šéfoval. V rokoch 1993 až 2006 bol veliteľom *Služby kriminální policie a vyšetřování Policie ČR* Správy Východočeského kraja Hradec Králové. V roku 2002 vyštudoval sociálnu pedagogiku na Pedagogickej fakulte Univerzity Hradec Králové.

V rokoch 2006 a 2007 pôsobil ako riaditeľ *Úřadu služby kriminální policie a vyšetřování Policejního prezidia ČR*, potom do roku 2012 vykonával funkciu námestníka riaditeľa pre *Službu kriminální policie a vyšetřování* Krajského riaditeľstva polície Královohradeckého kraja. V rokoch 2012 až 2013 bol riaditeľom KRP Královohradeckého kraja a v rokoch 2013 až 2018 riaditeľom KRP Pardubického kraje.

Keď koncom októbra Tomáš Tuhý rezignoval na funkciu prezidenta Polície ČR, bolo na miesto jeho nástupcu vyhlásené výberové konanie. Švejdar sa do neho prihlásil a porazil riaditeľa KRP Úsťanského kraja Jaromíra Kníže. Minister vnútra Jan Hamáček ho vymenoval do funkcie policajného prezidenta s účinnosťou od 1. decembra 2018. Nepotvrdil tlak, ale po rozhovore s novo nastupujúcim ministrom vnútra Vítom Rakušanom, z miesta odstúpil k 31. marcu 2022 a novým policajným prezidentom sa stal Martin Vondrášek.

Prezident Miloš Zeman ho 8. mája 2019 povýšil do hodnosti brigádny generál.

## Osobný život
Je ženatý, má tri deti.

## Referencie

## Zdroj

Kategória:Českí generáli
Kategória:Českí policajti
Kategória:Prezidenti Policie České republiky
Kategória:Absolventi Pedagogickej fakulty Univerzity Hadec Králové
Spolkový kancelár (Nemecko)

**Spolkový kancelár** (nem. *Bundeskanzler*), často skrátene *kancelár* (*Kanzler*), je hlava nemeckej vlády od roku 1949. 

## Historické pozadie
Historickým predchodcom tejto funkcie bola v rokoch 1871 - 1945 funkcia ríšskeho kancelára (*Reichskanzler*). Predtým, v rokoch 1867 až 1871, existovala funkcia spolkového kancelára (*Bundeskanzler*) pre Severonemecký spolok, ktorý bol federáciou severonemeckých štátov združených pod faktickým vedením Pruského kráľovstva.

## Opis
Podľa Základného zákona (*Grundgesetz*) z roku 1949, ktorý v Nemecku nahrádza ústavu, je nemecký spolkový kancelár ústrednou postavou výkonnej moci s rozsiahlymi právomocami. Okrem iného určuje základné usmernenia politiky vlády (tzv. *Richtlinienkompetenz*). Aj preto sa niekedy Nemecko označuje ako tzv. *kancelárska demokracia*.

Spolkového kancelára formálne navrhuje spolkový prezident na základe výsledku volieb do Spolkového snemu a zastúpenia politických subjektov v ňom. Potom kancelára volí snem, pričom na jeho zvolenie je potrebná absolútna väčšina hlasov, teda nadpolovičná hlasov všetkých poslancov, nie nadpolovičná väčšina prítomných. Voľba môže byť až trojkolová.

Spolkový kancelár môže byť Spolkovým snemom odvolaný len na základe tzv. konštruktívneho vóta (vyslovenia, odhlasovania) nedôvery (*konstruktives Misstrauensvotum*), teda iba vtedy, ak sa Spolkový snem zároveň zhodne na jeho nástupcovi.

## Pozri aj
* Nemecký spolkový snem
* Výkonná moc

## Iné projekty

## Externé odkazy
* Oficiálna webová stránka

## Zdroj
Jakub Nedoba

Mgr. **Jakub Nedoba** (* 16. jún 1988, Košice) je slovenský politik. Od júla 2019 bol poslancom Národnej rady SR, kam kandidoval za stranu Sloboda a Solidarita. V októbri 2019 vystúpil z jej poslaneckého klubu. Je členom Mensa Slovensko.

## Životopis
Absolvoval štúdium podnikového a znalostného manažmentu na bratislavskej pobočke Vysokej školy manažmentu v Trenčíne.

## Politické pôsobenie
V rokoch 2014 až 2018 bol mestským poslancom v Senici za klub KDH, SaS, SDKÚ-DS.

### Parlamentné pôsobenie
Vo voľbách do NR SR v marci 2016 kandidoval na 26. mieste kandidátky SaS, ziskom 2 745 preferenčných hlasov si toto miesto udržal a stal sa 5. náhradníkom.

Do Národnej rady sa dostal ako náhradník potom čo sa Eugen Jurzyca stal poslancom Európskeho parlamentu. V Národnej rade SR pôsobil ako člen a overovateľ Výboru NR SR pre verejnú správu a regionálny rozvoj. Na Sulíkovej kandidátke z 30. septembra 2019 sa dostal na 86. miesto. 15. októbra 2019 bol jeden z deviatich poslancov, ktorí opustili poslanecký klub SaS.

## Referencie

## Externé odkazy
* Profil na stránke NR SR
* Blogy na Denníku N

Kategória:Politici SaS
Kategória:Poslanci NR SR (2016 – 2020)
Kategória:Poslanci obecných zastupiteľstiev na Slovensku
Kategória:Absolventi Vysokej školy manažmentu v Trenčíne
Kategória:Osobnosti z Košíc
Spolkový kancelár

**Spolkový kancelár** () môže byť:
* predseda spolkovej vlády v Nemecku od roku 1949, pozri spolkový kancelár (Nemecko)
* jediný minister (teda zároveň vláda) a predseda Spolkovej rady Severonemeckého spolku v rokoch 1867-1871, pozri spolkový kancelár (Severenonemecký spolok)
* predseda spolkovej vlády v Rakúsku, pozri spolkový kancelár (Rakúsko)
* vedúci štábu spolkovej vlády vo Švajčiarsku, pozri spolkový kancelár (Švajčiarsko)

## Zdroje
* 
*
*
David Alan Grier

**David Alan Grier** (* 30. jún 1955, Detroit, Michigan, USA) je americký herec a komik.

## Filmografia
### Filmy
* 1983: *[[Streamers]]* ako Roger
* 1984: *[[Príbeh vojaka]]* ako desiatnik Cobb
* 1987: *[[From the Hip]]* ako Steve Hadley
* 1988: *[[Off Limits]]* ako Rogers
* 1990: *[[Parťáci]]* ako Drummond
* 1992: *[[Bumerang (film, 1992)|Bumerang]]* (*Boomerang*) ako Gerard
* 1994: *[[Operácia Púštna vojna]]* ako Fred Ostroff
* 1995: *[[Príbeh troch medveďov]]* ako Spike
* 1995: *[[Jumanji]]* ako policajt Carl Bentley
* 1997: *[[McHale's Navy]]* ako Charles T. Parker
* 1999: *[[Myšiak Stuart Little]]* ako Alley Cat (hlas)
* 2000: *[[Dobrodružstvá Rockyho a Bullwinkla]]* ako Measures (hlas)
* 2000: *[[Vráť sa mi]]* ako Charlie Johnson
* 2003: *[[Diablici]]* ako Jerry Robin Jr.
* 2004: *[[The Woodsman]]* ako Bob
* 2005: *[[Moja krásna čarodejnica]]* ako Jim Fields
* 2006: *[[Piadihajzlík v akcii]]* ako Jimmy
* 2008: *[[Kissing Cousins]]* ako Griller
* 2009: *[[Niekto to rád hip-hop]]* ako Sugar Bear
* 2009: *[[Astro Boy]]* ako pán Squirt / kovboj Math / boxer Robot (hlas)
* 2011: *[[Hoodwinked Too! Hood vs. Evil]]* ako Moss Troll (hlas)
* 2013: *Peeples* ako Virgil Peeples

### TV seriály
* 1969: *[[Sesame Street]]* ako Aladin
* 1985: *[[McCall]]* ako seržant 
* 1987: *[[A Different World]]* ako profesor Byron Walcott
* 1989: *[[Alf]]* ako agent FBI
* 1990: *[[Equal Justice]]* ako Stone
* 1995: *[[Saturday Night Live]]* ako Antoine Meriweather
* 1995: *[[Život ako sen]]* ako Marshall
* 1995: *[[Pinky and the Brain]]* ako Marlon (hlas)
* 1998: *[[Herkules (animovaný seriál, 1998)|Herkules]]* ako Memnon (hlas)
* 1999: *[[Kenan & Kel]]* ako David Alan Grier
* 2001: *[[My Wife and Kids]]* ako Jimmy
* 2011: *[[Happy Endings]]* ako Terry Chuckles

## Referencie

## Iné projekty

## Externé odkazy
* 

Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Herci divadelných muzikálov USA
Kategória:Filmoví herci afroamerického pôvodu
Kategória:Televízni herci afroamerického pôvodu
Kategória:Divadelní herci afroamerického pôvodu
Kategória:Komici USA
Kategória:Filmoví producenti USA
Kategória:Televízni producenti USA
Kategória:Osobnosti z Detroitu
Mike Ness

**Michael James Ness** (* 3. apríl 1962, Lynn, Massachusetts, USA), známy ako **Mike Ness**, je americký spevák, gitarista a skladateľ skladieb skupiny Social Distortion.

## Životopis
Ness bol vychovávaný vo Fullertone v štáte Kalifornia. V mladosti počúval blues, country a raný rokenrol, čo sa neskôr premietlo v jeho tvorbe, keď vplyvy týchto štýlov zahrnul medzi typické prvky punk rocku.

V roku 1978, vo svojich šestnástich rokoch, založil skupinu Social Distortion, s ktorou koncertuje dodnes. V roku 1982 sa objavil v nezávislom filme *Another State of Mind*, ktorý mapoval ich prvé turné spolu so skupinou Youth Brigade.

Vydanie druhého albumu *Prison Bound*, zdržala Nessova rehabilitácia zo závislosti na heroíne a alkohole. Aj keď od roku 1985 je triezvy. Je tiež vegetariánom.

Medzi rokmi 1986 a 1988 krátko pôsobil v hudobnej skupine Easter. V roku 1992 sa oženil a v súčasnosti má dvoch synov.

V roku 1999 vydal dva sólové albumy a vystupoval na festivale Woodstock. V tom istom roku sa objavil vo filme *Frezno Smooth*.

Smrť gitaristu a dlhodobého Nessovho priateľa, Dennisa Danella, v roku 2000 ovplyvnila album *Sex, Love and Rock 'n' Roll*. Viaceré zo skladieb na tomto albume sú venované Danellovi, napríklad „Don't Take Me For Granted“, „Reach For The Sky“ alebo „Angel's Wings“.

Vlastní obsiahlu zbierku vozidiel „Hot Rod“.

Zatiaľ posledný album, ktorý Ness vydal bol *Hard Times and Nursery Rhymes* so Social Distortion.

## Diskografia
### Sólová tvorba
* 1999: *[[Cheating at Solitaire]]*
* 1999: *[[Under the Influences]]*

### So Social Distortion
* 1983: *[[Mommy's Little Monster]]*
* 1990: *[[Story of My Life...And Other Stories]]* (EP)
* 1990: *[[Prison Bound]]*
* 1992: *[[Social Distortion (album)|Social Distortion]]*
* 1995: ** (kompilácia)
* 1996: *[[Somewhere Between Heaven And Hell]]*
* 1996: *[[White Light, White Heat, White Trash]]*
* 1998: *[[Live at the Roxy]]* (Live)
* 2004: *[[Sex, Love and Rock 'n' Roll]]*
* 2004: *[[Live in Orange County]]* (Live DVD)
* 2007: *[[Greatest Hits (Social Distortion)|Greatest Hits]]* (kompilácia)
* 2008: *[[Recordings Between Now And Then]]* (kompilácia)
* 2011: *[[Hard Times and Nursery Rhymes]]*

## Zdroj

Kategória:Gitaristi USA
Kategória:Country gitaristi USA
Kategória:Sóloví gitaristi
Kategória:Speváci USA
Kategória:Country speváci USA
Kategória:Speváci-skladatelia USA
Kategória:Punkrockoví speváci
Kategória:Punkrockoví hudobníci
Kategória:Osobnosti z Massachusetts
Sýrske pozorovateľské centrum pre ľudské práva

**Sýrske pozorovateľské centrum pre ľudské práva** (anglicky : **Syrian Observatory for Human Rights** skr. *SOHR,* arabsky : *المرصد السوري لحقوق الإنسان)* je sýrska exilová organizácia so sídlom v Spojenom kráľovstve. 

SOHR v máji 2006 založil a riadi Rami Abdel Rahman, majiteľ obchodu s textilom v Coventry a odporca režimu Baššára al-Asada.

Od roku 2011 monitoruje občiansku vojnu a poskytuje údaje o civilných a vojenských obetiach bojov a teroristických útokov v Sýrii.
  
## Referencie

## Externé odkazy
* 

Kategória:Medzinárodné organizácie
Kategória:Organizácie na ochranu ľudských práv
Kategória:Výhonky
Dalibor Roháč

PhDr. **Dalibor Roháč** PhD. (* 1983) je slovenský zahraničnopolitický analytik a publicista. Je expertom koalície Progresívne Slovensko/Spolu pre zahraničnú a hospodársku politiku. Pôsobí ako výskumník American Enterprise Institute vo Washingtone, výskumný pracovník *Wilfried Martens Centre for European Studies* v Bruseli, oficiálneho think tanku Európskej ľudovej strany a člen poradnej rady organizácie US-Europe Alliance.

Roháč je autorom kníh *Towards an Imperfect Union: A Conservative Case for the EU*, ktorá bola časopisom Foreign Affairs zaradená na zoznam najlepších kníh roku 2016 a *In Defense of Globalism*. Okrem pravidelných stĺpčekov v časopisoch .týždeň a The American Interest často prispieva do The Washington Post, Politico Europe, Financial Times a mnohých iných periodík. V máji 2019 Roháča citovala skupina amerických senátorov vo svojom otvorenom liste prezidentovi Donaldovi Trumpovi, v ktorom vyjadrujú znepokojenie nad stavom demokracie v Maďarsku.

V parlamentných voľbách vo februári 2020 kandidoval na 23. mieste kandidátky koalície PS/SPOLU. Vo voľbách získal 4 483 hlasov, po zohľadnení preferenčných hlasov sa umiestnil na 23. mieste kandidátky. Kvôli výsledku koalície sa do parlamentu nedostal.

## Referencie

Kategória:Slovenskí publicisti
Martin Kavický

**Martin Kavický** (* 1919, Krajné-Žadovica† 7. november 2003, Myjava) bol slovenský vojak a partizán. Narukoval ako vojak slovenskej armády do Martina, neskôr sa pridal k oddielu Hurban (neskôr oddiel Miloša Uhra) 2. československej partizánskej brigády J.V. Stalina. Po smrti Miloša Uhra sa stal jej veliteľom.

## Životopis
Pochádza zo siedmich deti z kopaničiarskej osady Žadovica (časť obce Krajné). Matka mu zomrela, keď mal 6 rokov a súrodenci postupne poodchádzali za prácou do cudziny. Otec ho dal vyučiť za kováča u majstra v Čechách v šumavskom kraji. Keď však vznikol protektorát, Martin sa vrátil do rodnej Žadovice. Začal pracovať u kováča v Prietrži. Stal sa načas vojakom a narukoval do martinských kasární. V marci 1943 sa vrátil domov z vojenčiny. To už nežil ani jeho otec a doma ho čakal len jeho brat Štefan. Našiel si prácu vo firme, ktorá robila na regulácii Váhu v Novom Meste nad Váhom. Počas SNP bojoval v oddiele Hurban, bol zranený a po smrti Miloša Uhra v boji v Cetune sa stal veliteľom oddielu.

Po februárovom prevrate sa zapojil do tretieho odboja, do špionážnej skupiny „Ján Zeman a spol.“, 29. júla 1949 bol zatknutý a 6. októbra 1949 odsúdený Štátnym súdom v Bratislave na 15 rokov.

Jeho meno je vyryté na pamätníku SNP v Poriadí.

## Referencie

Kategória:Osobnosti z Krajného
Kategória:Slovenské vojenské osobnosti
Kategória:Slovenskí partizáni
Kategória:Partizánski velitelia
Kategória:Osobnosti SNP
Anergia (termodynamika)

náhľad|Vzťah anergie a exergie v T-s diagrame.
**Anergia** alebo **nepoužiteľná energia** je časť tepla, alebo energie, ktorú nemožno využiť pri danom stave okolia v procese premeny energie na prácu. Označuje sa **B** alebo **b** s indexom podľa formy energie.

Súčet anergie a exergie predstavuje vnútornú energiu systému, alebo celkové privádzané teplo.

## Anergia tepla
Anergia tepla sa označuje **B<sub>Q</sub>** a vypočíta sa zo vzťahu:

B_Q = Q .\frac{T_o}{T}

kde:
**B<sub>Q</sub>* - anergia tepla (J)
**Q* - celkové privádzané teplo (J)
**T* - teplota zdroja tepla (K)
**T<sub>o</sub>* - teplota okolia (K)

## Anergia energie prúdu
Anergia energie prúdu sa označuje **b<sub>h</sub>** a vypočíta sa zo vzťahu:

b_h = h_o + T_o.(s - s_o)

kde:
**b<sub>h</sub>* - merná anergia energie prúdu (J.kg-1)
**h<sub>o</sub>* - merná entalpia prúdu pri stave okolia (J.kg-1)
**T<sub>o</sub>* - teplota okolia (K)
**s* - merná entropia vstupného prúdu (J.kg-1.K-1)
**s<sub>o</sub>* - merná entropia prúdu pri stave okolia (J.kg-1.K-1)

## Referencie


Kategória:Termodynamika
Kategória:Fyzikálne veličiny
Kategória:Energia
Stužková

**Stužková** môže byť:
* skrátene stužková slávnosť
* skladba skupiny Elán, pozri Stužková (skladba)
Háj u Louky

**Háj u Louky** je prírodná rezervácia ev. č. 1739, ktorá sa nachádza v okrese Hodonín na juhovýchodnom okraji obce Louka. Rezervácia je spravovaná regionálnym pracoviskom AOPK v Brne.

## Predmet ochrany
Vo vyhláške Okresného úradu v Hodoníne o zriadení prírodná rezervácia Háj u Louky je ako hlavný dôvod uvedená ochrana jedného z najcennejších listnatých lesov v Bielych Karpatoch. Zo stromov tu prevažuje hrab *(Carpinus)*. V bohatom bylinnom poraste sa vyskytuje snežienka jarná *(Galanthus nivalis)*, scila dvojlistá *(Scilla bifolia)*, medúnka medovkolistá *(Melittis melissophyllum)*, ľalia zlatohlavá *(Lilium martagon)* a ďalšie vzácnejšie druhy rastlín.

## Charakteristika územia

### Geomorfológia
Z geomorfologického hľadiska sa rezervácia nachádza na území Vizovickej vrchoviny. Lokalita je rozdelená na dve časti telesom železničnej trate z Veselí nad Moravou do Veľkej nad Veličkou, na severe je ohraničená riečkou Velička.

### Geológia
Lokalita je významná aj z hľadiska geologického, lebo tunajšie odkryvy nivnického súvrstvia v rámci tzv. Vrchného oddielu bielokarpatskej jednotky magurského flyšu predstavujú doteraz najväčší známy profil týmto súvrstvím. Ide o prirodzený nesúvislý odkryv, dlhý približne 500 metrov, dosahujúci výšku až 20 metrov. V Nivnickom súvrství prevládajú vápnité ílovce a slieňovce nad pieskovcami. Ílovce v prírodnej rezervácii sa vyznačujú pestrou paletou farieb - vyskytujú sa tu ílovce bielošedé, hnedošedé, zelenošedé, žltošedé a dokonca aj okrovo sfarbené, ktoré nie sú z ostatných litostratigrafických jednotiek bielokarpatského flyšu známe.

## Prístup
Prírodná rezervácia sa rozkladá pri ľavom brehu riečky Velička, ktorej tok oddeľuje chránený les od cesty č. 71 a od južného okraja obce Lúka. Od železničnej zastávky *Louka u Ostrohu* je lokalita vzdialená 300 metrov východným smerom.

## Referencie


## Pozri aj

* Zoznam chránených území v okrese Hodonín
* Borky

## Externé odkazy
* Letecké snímky Lúky a priľahlého lesa na stránkach obce 
* PR na stránke Východní Morava 
* Stránka Geologické lokality
* PR na stránke Jižní Morava

## Zdroj

Kategória:Prírodné rezervácie v Česku
Kategória:Chránené územia v okrese Hodonín
Kategória:Vizovická vrchovina
Kategória:Lesy v Česku
Kategória:Geologické lokality v Česku
Velička (prítok Moravy)

**Velička** je druhá najväčšia rieka okresu Hodonín. Je to ľavostranný prítok rieky Moravy. Dĺžka toku činí 40,2 km. Plocha povodia meria 184,73 km².

## Priebeh toku
[náhľad|Križovatka Veličky a [Baťov kanál|Baťovho kanála pri Strážnici]]
Velička pramení na západnom úbočí vrchu Veľká Javorina () V nadmorskej výške okolo . Najskôr smeruje hlbokým zalesneným údolím na severozápad. Pri osade Vápenky prijíma sprava *Kamenný potok* a pokračuje ďalej na západ. Pod sútokom s *Kazivcom* sa stáča na juhozápad k Javorníku, kde prijíma zľava *Hrubý potok*. Odtiaľ riečka smeruje na sever až severozápad cez Velkú nad Veličkou a Louku, kde sa obracia na západ. Ďalej Velička preteká Lipovom a Tasovom, pod ktorým prijíma zľava *Kuželovský potok*. Na dolnom toku v Strážnici sa jej tok kríži s Baťovým kanálom. Do Moravy sa vlieva západne od Strážnice v nadmorskej výške 

### Väčšie prítoky

* Kamenný potok, sprava, r. km 36,5
* Lhotský potok, zľava, r. km 32,2
* Kazivec, sprava, r. km 31,4
* Hrubý potok, zľava, r. km 26,5
* Kuželovský potok, zľava, r. km 12,6
* Kozojídka, sprava, r. km 8,4
* Trávníkový potok, zľava, r. km 7,1

## Vodný režim
Priemerný prietok Veličky v ústí činí 0,90 m³/s.

;Hlásne profily:

## Referencie


## Iné projekty

## Externé odkazy
* Strážnice - aktuálny vodný stav na stránkach SHMÚ
* Základné charakteristiky toku Velička a jeho povodia

## Zdroj

Kategória:Rieky v Česku
Kategória:Vodstvo okresu Hodonín

Kategória:Povodie Moravy
Stužková slávnosť

náhľad|Zelená stužka, ktorá je pripínaná študentom na slávnostný odev
**Stužková slávnosť**, hovorovo **stužková**, je stredoškolská slávnostná udalosť, konajúca sa pred maturitnou skúškou. Pri tejto udalosti sú spoločensky odetým študentom pripínané zelené stužky na odev triednou učiteľkou, triednym učiteľom, profesorom alebo profesorkou za prítomnosti krstného rodiča (pedagogického pracovníka, ktorý pokrstí stužky) a riaditeľa školy. Zelená stužka má predstavovať nádej, ktorá má pomôcť študentom prejsť maturitnou skúškou.

## História
Tradícia stužkových slávností súvisí so vznikom gymnázií a stredných odborných škôl v bývalom Česko-Slovensku po prvej svetovej vojne. Študenti nemeckých a maďarských gymnázií si stužku pripínali na kabáty už pred vznikom Česko-Slovenska. Podľa etnografky Viery Feglovej pochádzajú začiatky stužkových slávností na našom území z banícko-lesníckej školy v Banskej Štiavnici.

## V populárnej kultúre
V roku 1985 sa stala motívom pre rovnomennú skladbu z albumu *[[Hodina slovenčiny]]* od slovenskej pop rockovej skupiny Elán.

## Referencie

## Pozri aj
* Gaudeamus igitur
* maturitná skúška
* častuška

Kategória:Slávnosti
Kategória:Stredné školy na Slovensku
Ľudové Mladistvá

**Ľudové Mladistvá** je slovenská džezová skupina, ktorá vznikla v roku 2016. Jej tvorba spája prvky folklóru a džezu, vážnej aj energickej hudby.

Hudobný projekt získal niekoľko ocenení:
* 2016: objav roka, RHA festival
* 2016: objav roka, Bratislavské jazzové dni
* 2016: objav roka, Nové tváre slovenského jazzu
* 2017: medzinárodná cena JazzFruit, Praha

## Diskografia
### Albumy
* *Viete ako…* (2018)

## Zdroje


Kategória:Slovenské džezové hudobné skupiny
Kategória:Hudobné skupiny z 2016
Síran sodný

náhľad|Síran sodný
**Síran sodný** je biela tuhá kryštalická anorganická zlúčenina so vzorcom Na2SO4, pričom môže taktiež existovať vo forme niekoľkých hydrátov. Využíva sa najmä pri výrobe čistiacich látok, výrobe buničiny, ale aj v potravinárstve pod E číslom **E514**.

## Formy
* Bezvodý síran sodný - dá sa využiť na absorbciu vody, napríklad pri sušení iných látok
* Heptahydrát - vzácna, metastabilná forma síranu sodného, ktorá vzniká náhlym schladením nasýteného roztoku pri 40 °C
* Oktahydrát - podľa výskumu uverejneného v žurnále americkej chemickej spoločnosti sa podarilo oktahydrát síranu sodného pripraviť vysokotlakovou kryštalizáciou pri tlaku 1,54 GPa
* Dekahyrát - minerál mirabilit, často sa používa v chemickom priemysle

## Chemické vlastnosti a reaktivita
Podobne ako aj ostatné sírany, aj síran sodný reaguje s bárnatými soľami (bežne napríklad chlorid bárnatý - BaCl2) za vzniku nerozpustného BaSO4. Toto sa využívalo ako klasická kvalitatívna analytická skúška prítomnosti rozpustených síranov. Prebieha nasledovná reakcia:

Na2SO4 + BaCl2 → 2 NaCl + BaSO4↓

Aj napriek tomu, že síran sodný s väčšinou oxidačných ani redukčných činidiel nereaguje, sa dá za vysokej
teploty uhlíkom redukovať na sulfid sodný

Na2SO4 + 2 C → Na2S + 2 CO2

## Fyzikálne vlastnosti
Zaujímavou fyzikálnou vlastnosťou síranu sodného je jeho rozpustnosť vo vode, ktorá sa prudko zvyšuje až kým roztok nedosiahne teplotu 32,38 °C, kedy dosiahne rozpustnosť 49,7 g/100 cm3. Pri ďaľšom zvýšení teploty rozpustnosť mierne klesne a dalej sa zvyšuje len mierne, čo sa dá vysvetliť tým, že pri tejto teplote dochádza k uvoľneniu kryštálovej vody, čím sa dekahydrát premieňa na bezvodú látku.

## Výroba
### Z prírodných zdrojov
Dve tretiny dekahydrátu síranu sodného sa získavajú z prírodne vyskytujúceho sa minerálu - mirabilitu. 

V roku 1990 boli najväčšími producentmi Mexiko a Španielsko, pričom obidva štáty vyprodukovali približne 500 000 ton. Ďalšími veľkými producentmi boli Rusko, USA a Kanada, ktoré vyprodukovali približne 350 000 ton.

### Chemická výroba

H2SO4 + 2NaOH = 2H2O + Na2SO4

## Použitie
Používa sa pri korekciách kyslosti, v pekárenskom priemysle alebo ako potrava pre kvasinky pivné pri výrobe piva. V lekárnictve ako preháňadlo. Môžeme ho nájsť na žuvacích cukríkoch a žuvačkách.

V Spojených štátoch amerických je síran sodný povolený. V celej Európskej únii a na Slovensku smie byť používaný v množstve, ktoré je potrebné okrem detských výživ.

### Nežiaduce účinky
Nebola stanovená hodnota prijateľnej dennej dávky. Nie sú žiadne známe vedľajšie a nežiadúce účinky na zdravie človeka.

## Referencie

 
Kategória:Sírany
Kategória:ATC A06AD – Osmoticky pôsobiace laxatíva
Kategória:ATC A12CA – Sodík
Kategória:Zlúčeniny sodíka
514 i
Roure

**Roure** môže byť:
*francúzska obec v departmente Alpes-Maritimes, pozri Roure (Francúzsko)
*talianska obec v provincii Turín, pozri Roure (Taliansko)
Carpathia

**Carpathia** môže byť:
*závod a značka podniku Nestlé v Prievidzi, pozri Carpathia (Prievidza)
*pôvodný názov prvej budovy v Tatranskej Lesnej, dnešný názov: Penzión Karpatia, pozri Penzión Karpatia a Tatranská Lesná
*britský parník, pozri Carpathia (parník)
TV RiK

**TV RiK** je detská súkromná televízna stanica na Slovensku, ktorá pôvodne patrila do portfólia televíznej skupiny JOJ Group. Televízia bola spustená 1. januára 2015 a 1. januára 2020 bola nahradená TV Jojko. V novembri 2020 bola TV RiK opäť spustená v spolupráci s IFC Media. Stanica je cielená na deti a vysiela hlavne dabované animované seriály v slovenskom jazyku.

## Referencie

## Zdroje
*Rik už vysiela, ako ju naladiť (aktualizované) – strategie.hnonline.sk
*Obľúbené relácie z TV RiK môžu deti sledovať už aj na Pluske – medialne.etrend.sk 

## Externé odkazy
Oficiálne stránky – tvrik.sk

Kategória:Televízne stanice na Slovensku
Kategória:Vzniklo v 2015
Kategória:Detské televízne stanice
Dominik Kružliak

**Dominik Kružliak** (* 10. júl 1996, Liptovský Mikuláš) je profesionálny slovenský futbalista hrajúci za slovenský klub FC Košice .

## Životopis
Kružliak je odchovancom Ružomberka, kam prišiel ako žiak z Liptovského Mikuláša - Palúdzky. V najvyššej súťaži debutoval v marci 2014 ako sedemnásťročný. Posledné dve sezóny v MFK bol kapitánom. V sezóne 2018/19 si svojimi výkonmi vypýtal miesto v Jedenástke sezóny. V sezóne 2019/2020 prestúpil do klubu DAC Dunajská Streda, kde podpísal zmluvu do leta 2023. V máji 2020 o Kružliaka prejavili záujem anglický klub FC Everton  a taliansky Atalanta Bergamo. V lete 2023 v Dunajskej Strede skončil, keď sa nedohodol na predĺžení zmluvy. V júni 2023 sa stal oficiálne hráčom gréckeho NFC Volos. V klube však pôsobil iba 3 zápasy, pretože Volos s ním kontroverzne rozviazal kontrakt po tom, čo v zápase zavinil penaltu. Následne podpísal dvojročnú zmluvu s nováčikom Niké ligy FC Košice.

## Reprezentácia
Kružliak hrával v juniorských reprezentačných výberoch, takisto v tíme do 21 rokov. V januári 2017 si v neoficiálnom súboji proti Švédsku obliekol aj dres A mužstva Slovenska.

## Referencie

## Externé odkazy
* Profil hráča na oficiálnej stránke klubu FC DAC 1904 Dunajská Streda
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

Kategória:Slovenskí futbalisti
Kategória:Futbaloví obrancovia
Kategória:Hráči MFK Ružomberok
Kategória:Hráči FK DAC 1904 Dunajská Streda
Kategória:Osobnosti z Liptovského Mikuláša
Žigmund Turzo

**Žigmund Turzo** (* okolo 1465 ? – † 12. september 1517, Oradea, Uhorsko) nitriansky biskup (nekňaz) a humanista.

## Životopis
Žigmund Turzo sa narodil ako syn kupca a banského podnikateľa Martina III. Turzu z Betlanoviec. Bol známym humanistom, ktorý vyštudoval na univerzite v Padove. Od roku 1496 bol arcidiakonom, potom desať rokov (1496 - 1507) kráľovským tajomníkom. Súčasne bol v rokoch 1500 - 1502 ostrihomským kanonikom - lektorom. V rokoch 1503 - 1504 stal sa ako prvý z Turzovcov nitrianskym biskupom, ďalšie dva roky (1505 - 1506) bol sedmohradským biskupom a napokon oradejským biskupom (1506 - 1512). Ako nitriansky a oradejský biskup sa zdržiaval na kráľovskom dvore, a ako kráľovský sekretár sa zúčastňoval na diplomatických misiách. V roku 1505 pripravil jagelovsko - habsburgskú zmluvu o vzájomnom nástupníctve. V roku 1507 sa stal vyslancom pri pápežskej kúrii. Vo svojom dome v Budíne udržiaval humanistický krúžok, postaral sa o vzdelanie Mikuláša Oláha, budúceho ostrihomského arcibiskupa, ktorý ho na oplátku nazval "druhým pápežom".

## Referencie


## Literatúra
* TKÁČ, Marián: *Turzovci.* Bratislava : Post Scriptum, 2011, 160 s. ISBN 978-80-970489-9-0

Kategória:Narodenia v 60. rokoch 15. storočia
Kategória:Úmrtia v 1517
Kategória:Turzovci
Kategória:Biskupi Nitrianskej diecézy do roku 1918
Kategória:Biskupi Veľkovaradínskej diecézy do roku 1918
Kategória:Uhorskí šľachtici
Kategória:Slovenskí šľachtici
Nikétas Chóniates

**Nikétas Chóniates** (iné prepisy: **Niketas Choniates** alebo **Nikétas Chóniatés**, **Nikitas Chóniatis**; ; * 1155, Chónai† 1215/1216), prezývaný tiež **Acominatus**, bol vysoký byzantský úradník, spisovateľ, teológ a historik. Jeho bratom bol Michal Chóniates, rétor, básnik a aténsky biskup.
 
## Život
Niketas sa narodil v maloázijskom meste Chónai (odtiaľ meno Chóniates). Od raného detstva sa pod dohľadom svojho brata, neskoršieho aténskeho biskupa Michala vzdelával v rétorike a v práve. Svoje vedomosti následne zúžitkoval v úradníckych službách v Malej Ázii a Konštantínopole. Okrem iných úradov zastával post kancelára, správcu plovdivskej (filippopolskej) thémy, či úrad veľkého logothéta (*megas logothetes,* pôvodne šlo o titul *logothetes ton sekreton*) za vlády Izáka II. Kariérny rast mu však pretrhlo dobytie Konštantínopolu počas štvrtej križiackej výpravy. Následne Niketas podobne ako mnohí iní žil v Nikajskom cisárstve v exile, kde však už žiaden významnejší úrad nezískal.

[vľavo|náhľad|História Nikétu Chóniata, opis z roku [1286, dnes Oxford]]

## Dielo
* *Thésauros orthodoxias* (lat. *Thesaurus Orthodoxae Fidei, Poklad pravej viery*)

Teologicko - filozofické dielo o herézach. Bol publikovaný len sčasti.

* *Chroniké diégésis (Letopisné rozprávanie)*

Dielo sa skladá z 21 kníh, popisuje udalosti z rokov 1118  1206, čím nadväzuje na prácu Anny Komnény a Jána Zonara. V diele využíva typický archaizujúci komnénovský štýl a nie je len faktografickou kronikou, ale obsahuje viacero umeleckých replík, ktoré uňho často dostávajú prednosť pred faktami."*História je najznamenitejší odkaz a najkrásnejší vynález Grékov*."Dielo obsahuje dodatok - popis umeleckých diel zničených alebo odcudzených počas štvrtej križiackej výpravy.

* *De statuis (Na sochách zničených Latiníkmi)*

## Obraz v kultúre
* V *[[Baudolino (román)|Baudolino]]* od Umberta Eca je Chóniates zachránený Baudolinom počas obliehania Konštantínopola, jedna z hlavných postáv
* *A Death in the Venetian Quarter* od Alana Gordona, hlavná postava

## Referencie

 
## Pozri aj
* štvrtá križiacka výprava
* byzantská literatúra

## Externé odkazy
* Nicetas Choniates, encyclopaedia Britannica, anglicky

Kategória:Byzantskí historici
Kategória:Byzantskí kronikári
Kategória:Narodenia v 1155
Kategória:Úmrtia v 13. storočí
Kategória:Byzantskí teológovia
Kategória:Byzantské kresťanské osobnosti
Kategória:Pravoslávni teológovia
Michaél Attaleiates

**Michaél Attaleiates**  (aj **Attaliates**; iné verzie mena Michaél: **Michael**, **Michail**, **Michal**, ; * medzi 1020 až 1030, Attália (?)† po 1085) bol byzantský historik a právnik.

## Životopis
Michal sa narodil do chudobnej málo významnej rodiny. Podľa mena je možné, že pochádzal z Attálie (dnes Antalya). Po dokončení štúdií sa stal advokátom a následne aj civilným a vojenským sudcom. Za jeho služby mu boli postupne udelené vysoké tituly *[[Patrikios|patrikia]]* a *[[Proederos|proedra]]* a získal aj značný majetok, z ktorého okolo roku 1077 financoval založenie kláštora Krista Panoiktirmoona v hlavnom meste a chudobinca (*xenodocheionu*) v Rhaideste (dnešný Tekirdağ). Zakladacie listiny inštitúcií (nazývané Diataxis) sú považované za cenné pramene spoločenských (hospodárskych a kultúrnych) pomerov v Byzancii 11. storočia.

## Dielo
* *História (Dejiny)*

Nedokončený historický spis, v ktorom popisuje historický vývoj Byzantskej ríše od roku 1034 do roku 1080. Najväčšia časť diela sa venuje vláde Nikéfora III. Botaneiata, ktorému je dielo venované. Túto časť diela možno označiť i ako pangeriku - oslavnú chválu, hoci si stále zachováva istý uhol objektívnosti. Dielo obsahuje viacero popisov prírodných ale i spoločenských a kultúrnych javov. Jazykovo sa dielo blíži ku komnénovskému archaizujúcemu štýlu, namiesto Boha napríklad v istých okamihoch ako príčinu náhody, či šťastia spomína Tyché (Fortúnu).

* právnická príručka *Ponema Nomikon*

Vznikla v roku 1072 pre cisára Michala VII. Popísal v nej vývoj rímskeho práva od republiky až po vydanie Bazilík.

## Referencie

## Ďalšia literatúra
* 

## Pozri aj
* byzantská literatúra
* Michal Psellos
* Ján Skylitzes

Kategória:Byzantskí historici
Kategória:Byzantskí právnici
Kategória:Byzantskí kronikári
Kategória:Narodenia v 11. storočí
Kategória:Úmrtia v 11. storočí
Brilantná čierna BN

**Brilantná čierna BN** (iné názvy: **brilantná čierna PN**, **brilantná čierna A**, **čierna PN**, v potravinárstve: **E 151**) je syntetické čierne azofarbivo. Je rozpustné vo vode. Zvyčajne sa dodáva ako tetrasodná soľ. Má vzhľad pevného, ​​jemného prášku alebo granúl. Povolené sú aj vápenaté a draselné soli.

V potravinárstve sa používa v potravinárskych dekoráciách a náteroch, dezertoch, sladkostiach, zmrzline, horčici, džemoch z červeného ovocia, nealkoholických nápojoch, ochutených mliečnych nápojoch, rybích pastách a iných potravinách.

Brilantná čierna je zakázaná v Spojených štátoch, Švajčiarsku a Japonsku. Je povolená v Európskej únii. V Nórsku bola zakázaná do roku 2001, keď bola povolená z dôvodu obchodných vzťahov s inými štátmi.

Brilantná čierna sa používa na farbenie živočíšnych vedľajších produktov v kategórii 2. 

## Referencie

## Zdroj

Kategória:Benzénsulfonáty
Kategória:Azofarbivá
Kategória:Potravinárske farbivá
Kategória:Potravinárske aditíva
151
Kategória:Naftalénsulfonáty
Kategória:Acetamidy
Jordanes

**Jordanes** (lat. *Iordanes*, * okolo 480† po 552) bol východorímsky úradník a historik pravdepodobne (ostro) gótskeho pôvodu. O jeho živote sa veľa nevie. Vo svojom diele hovorí o svojej konverzii, čo možno chápať ako konverziu z najmä germánskeho ariánstva na rímske - chalcedónske (všeobecné) kresťanstvo. Bol sekretárom (*notarius*) v rímskej provincii Mézia (*Moesia*) v dnešnom Bulharsku. Niekedy býva označovaný aj za biskupa v juhotalianskom meste Krotón, neskôr však býval v Konštantínopole. Ovládal latinčinu a zrejme i gréčtinu. 

## Dielo
* *De origine actibusque Getarum* (skrátene *Getica, Gótske dejiny*)

Dielo sa venuje raným dejinám Gótov a Hunov. Napriek svojmu pôvodu sa Jordanes na dejiny pozerá z pohľadu Rimana a o rímskom území hovorí ako o „našom území“, verí však v zmier Gótov a Rimanov. Pôvodne malo ísť iba o výťah z dnes neznámej 12 zväzkovej práce historika Cassiodora, avšak nakoniec boli do práce zahrnuté aj iné zdroje (napr. Priscus) a jej obsah sa značne rozšíril. Dielo vzniklo okolo roku 551 v Konštantínopole. V diele sa taktiež nachádzajú jedny z najranejších zmienok o Slovanoch.

* *De summa temporum vel origine actibusque gentis Romanorum* (skrátene *Romana, Rímske dejiny)*

Dielo sa venuje rímskym dejinám od vzniku Ríma po vládu Justiniána I. Skladá sa z dvoch častí a je venované akémusi Vigíliovi. Dielo býva považované za menej významné ako Jordanove *Gótske dejiny*.

## Referencie

## Ďalšia literatúra
* 

## Pozri aj
* Prokopios Cézarejský
* Góti a Ostrogóti

Kategória:Narodenia v 5. storočí
Kategória:Úmrtia v 6. storočí
Kategória:Byzantskí historici
Kategória:Byzantskí kronikári
Vlastenecký blok

**Vlastenecký blok**, skratka **VLASTENCI SK** (v rokoch 2014 – 2022 **JEDNOTA – ľavicová strana Slovenska**, skratka **JEDNOTA-ĽSS** a v rokoch 2022 – 2023 **Hnutie Občan Národ Spravodlivosť**, skratka **Hnutie ONÁS**) je slovenské pronárodne-vlastenecké politické hnutie. Vznikla v roku 2014, historicky bola ľavicová strana. Jej predsedom je od roku 2021 Ivan Stanovič.

## Volebné výsledky
### Parlamentné voľby

### Voľby do Európskeho parlamentu

### Voľby do orgánov samosprávnych krajov

### Komunálne voľby

## Referencie


## Externé odkazy

Kategória:Politické strany na Slovensku – funkčné
Kategória:Organizácie založené v 2014
Kategória:Sociálnodemokratické strany
Ióannes Malalas

**Ióannes Malalas** (iné mená pozri nižšie; * 491, Antiochia† 578, asi Konštantínopol) bol byzantský helenizovaný kronikár sýrskeho pôvodu. Niektorí historici ho stotožňujú s antiochijským patriarchom Jánom III. Scholastikom, čo sa však nepotvrdilo a dnes nie je prijímané. Jeho priezvisko je sýrskym slovom pre rétora a prvýkrát ho použil Ján z Damasku, v neskoršom období (od vlády Konštantína VII.) sa používala aj forma Malelas. Je zakladateľom žánru svetovej kroniky v byzantskej literatúre.

## Mená
* 
* prepis podľa PSP: **Ióannes Malalas**
* iné prepisy: **Ióannés Malalas**, **Ioannes Malalas**, **Joannes Malalas**
* **Ján Malalas**, **Ján Rétor**

## Dielo
* *Chronografia* (Χρονογραφία, *Kronika*)

Dielo zložené z 18 kníh opisuje dejiny sveta cez dejiny Egypta, vrátane biblických a staroorientálnych dejín až do vlády Justiniána I. Končí sa rímskou výpravou do Afriky. Autor vychádza z viacerých starších diel, avšak použitá citácia je častokrát falošná a údaj z diela nevychádzal, alebo bol autorovi poskytnutý z druhej ruky.

Kronika bola pôvodne napísaná v hovorovej gréčtine (koiné) používanej v sýrskych krajinách. Dielo bolo v Byzancii veľmi obľúbené a bolo dokonca preložené do cirkevnej slovenčiny a niekoľkých orientálnych jazykov. Dodnes sa zachovalo len v neúplnom znení, niektoré časti len v slovanskom jazyku. Dielo sa stalo jedným zo vzorov slovanského kronikárstva. Ideovo Malalas svoje dielo stavia na princípoch rímskeho cisárstva a kresťanstva. Kladne hodnotí všetkých cisárov a taktne mlčí o ranocirkevných problémoch. Vzácne sú najmä jeho informácie o Sýrii a Antiochii. Zaujíma sa aj o prírodné úkazy a pohromy.

## Referencie

## Externé odkazy
* dielo Jána Malala, grécky a latinsky
* dielo Jána Malala, anglicky

Kategória:Narodenia v 491
Kategória:Úmrtia v 578
Kategória:Byzantskí historici
Kategória:Byzantskí kronikári
Burgess Meredith

**Oliver Burgess Meredith** (* 16. november 1907, Cleveland, Ohio, USA † 9. september 1997, Malibu, Kalifornia) bol americký herec, režisér, producent a spisovateľ. Jeho kariéra trvala šesťdesiat rokov, bol dlhoročným členom Actors Studio. Bol víťazom mnohých cien Emmy, a taktiež sa stal prvým hercom, ktorému sa podarilo dvakrát vyhrať cenu Saturn za 'Najlepší výkon vo vedľajšej úlohe'. Bol nominovaný aj na Oscara. 

## Životopis
Narodil sa v Clevelande. Bol synom Idy Beth (rod. Burgess) a kanadského lekára anglického pôvodu Williama Georga Mereditha. Jeho matka bola veľká metodistka, náboženstvu zasvätila celý svoj život. 

V roku 1926 začal navštevovať súkromnú školu v New Yorku – Howard, neskôr nastúpil na Amherst univerzitu (1931). Po chvíli však univerzitu nechal a stal sa reportérom redakcie *Stamford Advocate*. V roku 1942 počas druhej svetovej vojny vstúpil k vzdušným silám amerického vojska, kde sa pokúšal dosiahnuť hodnosť kapitána. Po preložení na Úrad vojnových informácií pracoval na rôznych edukačných filmoch, ktoré mali pomôcť školiť americké ozbrojené sily. V roku 1943 sa objavil v krátkom filme *The Rear Gunner* a americkej armádnej snímke *A Welcome to Britain*, ktorá znázorňovala americké vojská smerujúce do Spojeného kráľovstva s cieľom oslobodiť Európu. O rok neskôr (1944) ho z práce uvoľnili kvôli filmu *The Story of G.I. Joe* v ktorom stvárnil postavu vojnového spravodajcu Ernieho Pyla. Rok 1945 bol pre Mereditha finálny a z amerických leteckých síl ho oficiálne prepustili.

V Hollywoode sa preslávil rolami Georga Miltona vo filme *[[O myšiach a ľuďoch]]* (1939) a Ernieho Pylea v *The Story of G.I. Joe* (1945). V postave rozprávača účinkoval vo vojnovom filme *A Walk in the Sun* (1945).

Diváci si ho pamätajú najmä z televízneho seriálu *[[The Twilight Zone]]*. Obludného darebáka *The Penguin* zobrazil v seriáli zo 60-tych rokov 20. storočia *Batman*. V sérii filmov o Rockym stvárnil postavu trénera boxu Mickeyho Goldmila. Za svoje herecké výkony vo filmoch *The Day of the Locust*  Den kobylek) (1975) a *Rocky* (1976), bol nominovaný na Cenu akadémie za *'Najlepšieho herca vo vedľajšej úlohe'.* Neskôr si zahral rolu v komédii *Nečistá hra* (1978) a vo fantasy filme *Súboj titanov* (1981). Počas života svoj hlas prepožičal mnohým filmom a dokumentárnym dielam, napr. *Twilight Zone: The Movie* (1983).
náhľad|Burgess Meredith (1954)

,,Napriek tomu, že sa [Burgess Meredith] preslávil filmovými úlohami, ktoré stvárnil," poznamenal Mel Gussow pre americký denník The New York Times, v jeho živote značili iba malú časť. V divadelnej sfére často zobrazoval role klasických hier od Shakespeara, O'Neilla, Becketta a ďalších."

## Referencie


## Literatúra
* Burgess Meredith: *So far, so good : a memoir.* Little Brown & Co., Boston 1994

## Iné projekty

## Externé odkazy
* 
* 
*  kinobox
* Burgess Meredith na FDb.cz

## Zdroj

Kategória:Herci USA
Kategória:Režiséri USA
Kategória:Hollywoodsky chodník slávy
Kategória:Držitelia ceny Emmy
Kategória:Osobnosti z Clevelandu (Ohio)
Kategória:Osobnosti USA anglického pôvodu
Benickovci

**Benickovci** alebo **Benickí** môžu byť:
* šľachtický rod z Turčianskej stolice, pozri Benickovci (Turčianska stolica)
* šľachtický rod z Liptovskej stolice, pozri Benickovci (Liptovská stolica)

## Zdroje
VLASŤ

**VLASŤ** (predchádzajúce názvy: 28. november 201113. december 2011 **DNES**, 13. december 201127. september 2013 **Občianska strana DNES**, 27. september 201324. jún 2019 **Strana občianskej ľavice**, skratka **SOĽ**) bola mimoparlamentná politická strana pôsobiaca na Slovensku.

## História
Ako právnická osoba bola Ministerstvom vnútra Slovenskej republiky zaregistrovaná 28. novembra 2011 pod č. OVVS 3-2011/029917 a získala identifikačné číslo organizácie 42257344. V priebehu jej existencie došlo k trom zmenám stanov (13. decembra 2011, 27. septembra 2013, 24. júna 2019) a štyrom zmenám štatutárneho orgánu (8. decembra 2011, 11. júl 2012, 11. augusta 2017, 3. októbra 2019), pričom od 3. októbra 2019 v tejto funkcii pôsobí generálna manažérka strany Ing. Anna Žatková.

Na tlačovej konferencii 1. októbra 2019 bývalý minister spravodlivosti (nominant Mečiarovej Ľudovej strany – Hnutia za demokratické Slovensko) a sudca najvyššieho súdu Štefan Harabin, neúspešný kandidát v prezidentských voľbách v roku 2019, oznámil, že bude kandidovať v parlamentných voľbách v roku 2020 ako líder politickej strany Vlasť. Možná spolupráca bola so stranami ĽSNS, Slovenskou národnou stranou, Smer-SD a zrejme aj SME RODINA.

## Niektorí členovia či kandidáti strany

* Štefan Harabin
* Roman Michelko
* Anna Žatkova
* Igor Detko

## Volebné výsledky
Strana sa nezúčastnila na parlamentných voľbách, ktoré sa konali v čase jej fungovania (NR SR 2012, 2016; EP 2019) s výnimkou volieb do Európskeho parlamentu v roku 2014. V týchto voľbách strana získala 1 311 hlasov (0,23 %) a nezískala žiaden mandát.

Jediné regionálne voľby, do ktorých sa zapojila, boli voľby do VÚC v roku 2017. Strana postavila 15 kandidátov na poslancov v Prešovskom kraji, ani jeden nebol zvolený.
## <big>Výsledky strany</big>

###### V parlamentných voľbách

###### V komunálnych voľbách

## Volebné preferencie
Volebné preferencie strany v percentách podľa agentúry FOCUS:

1 prieskum vykonaný bez zaradenia strany Petra Pellegriniho

2 prieskum vykonaný so stranou Petra Pellegriniho

Volebné preferencie strany v percentách podľa agentúry AKO:

Volebné preferencie strany v percentách podľa agentúry POLIS:

## Referencie

## Externé odkazy
* Oficiálne webové sídlo 

Kategória:Politické strany na Slovensku – funkčné
Smetník

thumb|Kontajnery na triedenie odpadu

**Smetník** alebo **smetiak** je buď všeobecne nádoba na smeti (odpadky) alebo v užšom zmysle len (kedysi výlučne kovová) nádoba na odpadky (prípadne odpad) pri budove či na ulici na prechodné uloženie odpadkov pred ich definitívnym odvozom (iná než odpadkový kôš či veľkokapacitný kontajner). Zastarané (resp. podľa niektorých názorov nesprávne) označenie smetníka v užšom zmysle je *popolnica*, odborné označenie je **zberná nádoba** (v užšom zmysle, keďže zberná nádoba v širšom zmysle zahŕňa aj verejné odpadkové koše, veľkokapacitné kontajnery a pod.) a vyskytuje sa aj označenie **nádoba na odpad** (ktoré ale môže mať aj úplne všeobecný význam).

## Kontajner
Veľké smetníky upravené na vyklopenie do osobitne na to uspôsobeného automobilu sa volajú aj **kontajner** (staršie aj: **kontejner**); typicky sa vyskytujú pri bytových domoch. Ako kontajner sa ale označujú aj veľkokapacitné kontajnery (=veľkoobjemové kontajnery) na odpad (t. j. obyčajne hore otvorené veľmi veľké nádoby určené spravidla na občasný zber a následný odvoz najmä rozmerného domového alebo stavebného odpadu) alebo niekedy aj niektoré špecifické typy nádob na odpad, napr. kontajner na nebezpečný odpad či bioodpad, kontajner na textil a pod.

## Delenie zberných nádob/kontajnerov na komunálny a podobný odpad

## Zvoz
Smetiaky v slovenských mestách bývajú pravidelne vyprázdňované v rámci komunálnych služieb, spravidla mestských alebo iných súkromných subjektov pôsobiacich v regióne, najčastejšie raz až dvakrát týždenne. Vyprázdňovanie smetiakov zabezpečuje tzv. smetiarske auto. 

## Galéria

  Popelnice.jpg | Plechový smetník (v minulosti bola toto typická podoba smetníka v užšom zmysle).
  Trash can (prague).jpg | Plechový kontajner.
  Popelari1.JPG | Vyprázdňovanie podzemného smetníka.
  Overful trash cans (prague).jpg | Zhorené kontajnery.


## Zdroje

Kategória:Nádoby
Kategória:Odpady